Васютов Юрий Константинович

Васютов Юрий Константинович (1931—2006) — коми гижысь.

 Олан туй 
Юрий Васютов чужис 1931 вӧльгым тӧлысь 14 лунӧ Новосибирск обласьтысь Колыван районса Орскӧй Бор грездын. 1932 воын бать-мамыс вуджисны овны Коми (Зыряна) асвеськӧдлан обласьтса Удора районӧ. 1948 воын помаліс Кослан сиктса шӧр школа.

Школа бӧрын помаліс радистъяслысь курсъяс, куим во уджаліс радистӧн «Мезеньлес» трестлӧн Удораса леспромхозын. 1951–1954 воясӧ служитіс Сӧветскӧй Армияын. Уджаліс ВЛКСМ-лӧн районса комитетын. 1971 воын помаліс КПСС ЦК бердса Вылыс партияса школалысь журналистика факультет. Уджаліс журналистӧн районса газетын, радиоын, директорӧн районса культура керкаын. Коми АССР-са Гижысь котырлӧн Правленньӧса веськӧдлысьӧс вежысьӧн.

Гижысь кувсис 2006 вося сора тӧлысь 4 лунӧ Удора  районса Кослан сиктын.

 Гижан удж 
Юрий Васютов тӧдса кыдзи кывбур да проза гижысь, челядьлы гижысь. Медводдза кывбурсӧ йӧзӧдіс 1951 воын. Сы кадсянь гижысьлӧн петіс дасысь унджык небӧг.

1981 воын сылӧн петіс медся ичӧт челядьлы «Менам рӧдвуж» чукӧр. Челядьлы кывбуръясын автор сералӧ дышъясӧс, ошйысьысясӧс. 

Васютов комиӧдіс Пантелеймон Образцовлысь, Е. Пермяклысь, француз поэт Поль-Мари Фонтенлысь кывбуръяссӧ.

Васютов гижис и проза гижӧдъяс — повесьтъяс да висьтъяс, кӧні серпасаліс пармаса йӧз, томулов да ас чужанін йылысь. Сылӧн медся тӧдса повесьт — «Парма Ёгор».

Ю. К.  Васютов — СССР-са гижысь котырӧ пырысь (1973).

 Небӧгъяс 
 Комиӧн 
 Пӧдарки: [кывбуръяс] / Ред. С. Морозов; серпасаліс П. Быстров. — Сыктывкар: Коми кн. изд-во, 1962. — 19 л.б.
 Чушик-чушенька-чушок: [кывбуръяс] / Ред. В.А. Попов; серпасалiс В. Пунегов. — Сыктывкар: Коми кн. изд-во, 1965. — 17 л.б.
 Сьӧлӧмӧй тані: кывбуръяс, поэма / Ред. В.А. Попов; серпасалiс М.П. Безносов. — Сыктывкар: Коми кн. изд-во, 1966. — 56 л.б.
 Татчӧ волыны ме рад: поэма / Ред. В.А. Попов; серпасалic С.А. Торлопов. — Сыктывкар: Коми кн. изд-во, 1966. — 16 л. б.
 Пӧртмасьысь войвыв: кывбуръяс, поэма / Ред. В.А. Попов; серпасалiс С.А. Добряков. — Сыктывкар: Коми кн. изд-во, 1973. — 88 л.б.
 Быдӧнлӧн аслас сьӧлӧм: висьт да повестьяс / Ред. Т. Чукичева. — Сыктывкар: Коми кн. изд-во, 1978. — 192 л.б.
 Менам рӧдвуж: [ичӧт арлыда челядьлы кывбурьяс] / Ред. В.А. Попов; серпасалiс А.В. Мошев. — Сыктывкар: Коми кн. изд-во, 1981. — 32 л.б.
 Сёрмӧм тулыс: кывбуръяс, поэма / Ред. В.А. Попов; серпасалiс С.А. Холопов. — Сыктывкар: Коми кн. изд-во, 1984. — 111 л.б.
 Шондіа вой: повесть / Серпасалic В.И. Краев. — Сыктывкар: Коми кн. изд-во, 1985. — 102 л.б.
 Кӧйдыса во: кывбурьяс, поэмаяс / Ред. А.В. Тентюков; серпасалiс В.Б. Осипов. — Сыктывкар: Коми кн. изд-во, 1990. — 128 л.б.
 Вӧрса олысь — Пожӧм Коль: [зонпоснияслы кывбуръяс ]. — Сыктывкар: Коми кн. изд-во, 1991. — 25 л.б.
 Дурысьяс: [зонпоснияслы кывбуръяс ] / Ред. А.В. Тентюков; серпасалiс А.В. Мошев. — Сыктывкар: Коми кн. изд-во, 1994. — 16 л.б.
 Нӧдкывъя олӧм: кывбуръяс, поэма / Серпасалiс В.А. Моторин. — Сыктывкар: Коми кн. изд-во, 1998. — 112 л.б.
 Шондіа вой: повесьтъяс / Ред. А.В. Тентюков; серпасалiс И.П. Муравьев. — Сыктывкар: Коми небӧг лэдзанін, 2002. — 320 л.б.
 Сигудӧка шоръяс: кывбуръяс, поэмаяс /Ред. М.Ю. Васютов, серпасалiс А.В. Мошев. — Сыктывкар: ред. журн. «Арт», 2008. — 368 л.б.
 Зиль-зёль да силь-сёль: [кывбуръяс да висьтъяс] / Ред. В.И. Трошева; серпасалiс Г.Н. Шарипков. — Сыктывкар: Анбур, 2010. — 168 л.б.
 Салдат Васюта: повесьт /Ред. М.Ю. Васютов. - Сыктывкар, ООО "Коми республиканская типография", 2016, 168 л.б.

 Роч кыв вылӧ вуджӧдӧмӧн 
 Наш весёлый детский сад: [стихи для детей дошк. и мл. шк. возраста ] / Рер. с коми А. Клейн; худож. С.А. Торлопов. — Сыктывкар: Коми кн. изд-во, 1969. — 15 с.
 Лесной костёр: стихи, поэма / Ред. А.Я. Алтушев; пер. с коми Г. Пагирев; худож. В.С. Порохня. — Сыктывкар: Коми кн. изд-во, 1980. — 94 с. 

 Наградаяс 
 Коми АССР-са культураын нимӧдана уджалысь (1991)
 Коми Республикаса Веськӧдлан Котырлысь литература юкӧнын (И.А. Куратов нима премиа) премиа босьтысь — «Шондіа вой» повесьтъяса небӧгысь (2003)

 Ӧшмӧсъяс 
 Васютов Юрий Константинович
 Коми Республикаса Национальнӧй библиотека

 Ыстӧдъяс 

Категория:Персоналия анбурӧд
Категория:Персоналия:Коми
Категория:Коми гижысь
Категория:Кослан сикт овмӧдчӧмин